Viața complexă de pe Pământ ar fi început cu 1,5 miliarde de ani mai devreme decât se știa până acum
Viața complexă de pe Pământ ar fi început cu 1,5 miliarde de ani mai devreme decât se știa până acum, potrivit unei echipe de oameni de știință din Gabon care susține că a găsit noi dovezi în acest sens. Concret, cercetătorii susțin că au descoperit dovezi în adâncul unor roci care arată că existau condiții de mediu pentru viața animală în urmă cu 2,1 miliarde de ani. Însă ei susțin că organismele nu s-au răspândit la nivel global și au dispărut în cele din urmă.